આ ઝુંબેશ અંતર્ગત પાલિકાનો મેલેરિયા વિભાગનો સ્ટાફે શહેરમાં ઘૂમી રહ્યો છે. શરૂઆત શહેરમાં અલ્પવિકસીત વિસ્તારોથી કરી છે. જેમાં તીઘરા નવી વસાહત, અલીફનગર, તીઘરાનાળ, દશેરા ટેકરી, રામજી ખત્રી, ઇસ્લામપુરા, બાપુનગર, ભેંસતખાડા, ગધેવાન, કમેલા, નહેરૂ નગર, કાગદીવાડ વિગેરે વિસ્તારોનો સમાવેશ થાય છે. ઉક્ત વિસ્તારોમાંથી મચ્છરોનું બ્રિડીંગ થાય તેવા ટાયરો ઢગલાબંધ કબજે કરાયા હતા. ટાયરોમાં પાણી ભરાઇ મચ્છરોનું બ્રિડીંગ થાય છે. આ ઉપરાંત તરોપા, કુંડા, ફુલદાની, જુના ડબલા વિગેરેમાંથી પાણીનો ઢોળાવ કરાયો હતો. 'એન્ટી લારવલ' નો છંટકાવ ઓઇલ નાંખવાની કામગીરી પણ કરવામાં આવી હતી.